Najbolj poznan program, ki omogoča, da opraviš del študijskih obveznosti na tujih univerzah je ERASMUS+. Študenti lahko greste na visokošolsko institucijo, ki ima z vašo matično institucijo podpisan bilateralni sporazum, na študijsko izmenjavo ali pa odidete na usposabljanje – prakso v katerokoli evropsko podjetje oz. organizacijo. Na študij lahko odidete za obdobje od 3 do 12 mesecev, na usposabljanje pa tudi od 2 do 12 mesecev. Podrobnejše informacije in postopke lahko najdeš na spletni strani: https://erasmusplusum.si/studij/
Portali kot so AEGEE, BEST ponujajo številne krajše medevropske izmenjave oz. Summer schools, ki so delno financirane s strani Evropske unije, ponavadi gre za krajše tematske projekte, ki spodbujajo učenje novih veščin, krepitev medkulturne zavesti, spoznavanje novih kultur.